ddrg/super_eurlex huggingface dataset:
KIRJALLINEN KYSYMYS E-0098/02 esittäjä(t): Christopher Huhne (ELDR) komissiolle. Alueellinen BKT-kasvu.



Virallinen lehti nro 160 E , 04/07/2002 s. 0181 - 0182



KIRJALLINEN KYSYMYS E-0098/02 esittäjä(t): Christopher Huhne (ELDR) komissiolle (29. tammikuuta 2002) Aihe: Alueellinen BKT-kasvu Voiko komissio antaa EU:n jäsenvaltioiden kunkin alueen nimellisen BKT:n kasvuasteen (BKT nykyisillä perushinnoilla tai vastaavalla lähimmällä arvolla) viimeisen kymmenen vuoden ajalta vuoteen 1999 saakka? Voiko se antaa uudempia tietoja, jos niitä on saatavilla? Pedro Solbes Miran komission puolesta antamayhteinen vastauskirjallisiin kysymyksiin E-0098/02 ja E-0099/02 (20. maaliskuuta 2002) Arvoisalle parlamentin jäsenelle ja parlamentin pääsihteeristölle lähetetään kopio taulukoista, joissa asiaa koskevat tiedot esitetään. On otettava huomioon, että - laskelmat on tehty kansallisessa valuutassa (kaikkien EU:n jäsenvaltioiden osalta euroissa) ilmaistun bruttokansantuotteen (BKT) perusteella, jotta vaihtokurssien muutokset ja alueelliset väestönmuutokset eivät vääristä kasvulukuja - tietoja on toimitettu vuodesta 1995 alkaen Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96(1) mukaisesti; jos tiedot koskisivat pidempää ajanjaksoa, yhdenmukaiseen alueluokituksen NUTS 2 -tasoon tehdyt muutokset vaikuttaisivat niihin - kaikki näissä laskelmissa käytetyt perustiedot löytyvät verkkosivulta http://europa.eu.int/comm/eurostat/Public/datashop/print-catalogue/EN?catalogue=Eurostat; lisäksi tämä tietopankki sisältää yksityiskohtaisempia tietoja esimerkiksi yhdenmukaisen alueluokituksen NUTS 3 -tasosta. Vuoden 2000 tiedot ovat saatavilla tammikuussa 2003. (1) EYVL L 310, 30.11.1996.
KIRJALLINEN KYSYMYS E-0101/02 esittäjä(t): Christopher Huhne (ELDR) komissiolle. Väestömäärän muutos Oxfordshiressä.



Virallinen lehti nro 160 E , 04/07/2002 s. 0183 - 0183



KIRJALLINEN KYSYMYS E-0101/02 esittäjä(t): Christopher Huhne (ELDR) komissiolle (29. tammikuuta 2002) Aihe: Väestömäärän muutos Oxfordshiressä Myöntääkö komissio, että Eurostat on väittänyt äskettäin Oxfordshiren kreivikunnan väestön lukumäärän laskeneen, vaikka itse asiassa tämä oli virheellistä tietoa? Vahvistaako komissio, että oikeat luvut osoittavat Oxfordshiren jatkaneen väestönkasvuaan ja että se on yhä yksi Yhdistyneen kuningaskunnan dynaamisimmista paikoista? Pedro Solbes Miran komission puolesta antama vastaus (19. maaliskuuta 2002) Eurostatin julkaisussa Regions: Statistical Yearbook 2001, joka ilmestyi lokakuun lopussa 2001, on virheellisesti mainittu alue Berkshire, Buckinghamshire ja Oxfordshire (NUTS2) niiden viiden yhteisön alueen joukossa, jotka eniten kärsivät muuttoliikkeen aiheuttamasta väestökadosta, ja annettu väärä nettomuuttoluku, 76 % väestöstä. Tästä kerrottiin 12. marraskuuta 2001 Eurostatin ilmoituksessa (Eurostat Statement) Virhe Yhdistyneen kuningaskunnan viiden alueen nettomuuttoluvussa. Kyseisessä ilmoituksessa annettiin myös alueen oikea nettomuuttoluku + 2,9 %. Virhe johtui tietokatkoksesta Yhdistyneen kuningaskunnan kansallisen tilastotoimiston (ONS) ja Eurostatin välillä. On syytä huomata, että kyseinen julkaisu ei sisällä mitään yksinomaan Oxfordshiren kreivikuntaa (NUTS3) koskevia tietoja. Komissio voi vahvistaa, että viimeisimpien saatavilla olevien arvioiden mukaan (vuoden 1999 keskimääräinen nettomuuttoluku) Oxfordshiren väestönkasvu jatkuu selvästi positiivisena.
KIRJALLINEN KYSYMYS E-0172/02 esittäjä(t): Alexander de Roo (Verts/ALE) komissiolle. Säteilytettyjen elintarvikkeiden turvallisuus.



Virallinen lehti nro 160 E , 04/07/2002 s. 0192 - 0193



KIRJALLINEN KYSYMYS E-0172/02 esittäjä(t): Alexander de Roo (Verts/ALE) komissiolle (6. helmikuuta 2002) Aihe: Säteilytettyjen elintarvikkeiden turvallisuus Elintarvikkeita ja mausteaineita säteilytettäessä syntyy eräitä kemikaaleja, niin kutsuttuja syklobutanoneja, joita ei tavata muissa ruoka-aineissa eikä ylipäätään luonnossa. Tämä tosiseikka on ollut tiedossamme jo 30 vuoden ajan. Saksan julkisessa sektorissa työskentelevät saksalaiset tiedemiehet ovat äskettäin osoittaneet tutkimuksissaan, että eräs tällainen syklobutanoni aiheuttaa rotilla geneettisiä häiriöitä ja muuttaa geneettisesti ihmissoluja. Kyse on 2-dodekyylisyklobutanoni -nimisestä kemikaalista (2-DCB). Yksi tutkijoista on Henry Delincée, joka toimii Karlsruhen Bundesforschungsanstalt für Ernährung -laitoksessa (liittotasavallan elintarviketutkimuskeskus). Kahden muunkin syklobutanonien perheeseen kuuluvan kemikaalin, 2-TCB ja 2-TDCD, on osoitettu aiheuttavan geneettisiä häiriöitä ja vahingoittavan ihmissoluja. Onko komissio tietoinen näistä tutkimuksista? Onko komissio valmis selvittämään, millaisia vaaroja kyseiset syklobutanonit mahdollisesti muodostavat kansanterveydelle? Onko komissio valmis luopumaan ehdotuksista elintarvikkeiden säteilyttämisen laillistamiseksi Euroopan unionissa siihen saakka, kunnes syklobutanonien vahingollisuus ihmisterveydelle on selvitetty perusteellisesti? David Byrnen komission puolesta antama vastaus (14. maaliskuuta 2002) Komissio on tietoinen syklobutanoneista tehdyistä uusista toksikologisista tutkimuksista. Tutkimuksen tekijät ovat komission pyynnöstä toimittaneet tutkimuksia koskevat raporttinsa elintarvikealan tiedekomitealle. Komissio antoi 8. elokuuta 2001 Euroopan parlamentille ja neuvostolle osoitetun tiedonannon elintarvikkeiden säteilyttämisestä. Tarkoituksena on käynnistää avoin keskustelu niistä elintarvikkeista, joiden käsittely ionisoivalla säteilyllä olisi sallittava. Edellä mainittu syklobutanoneja koskeva raportti saatiin valmiiksi marraskuussa 2001. Ennen lisätoimista päättämistä komissio odottaa elintarvikealan tiedekomitean arviointia ja tiedonantoaan seuranneen keskustelun päätelmiä. Säteilytetyistä elintarvikkeista saa tietoa seuraavalta Euroopan komission terveys- ja kuluttaja-asioiden pääosaston www-sivulta: http://europa.eu.int/comm/food/fs/sfp/sfp_index_en.html.
KIRJALLINEN KYSYMYS P-0269/02 esittäjä(t): Malcolm Harbour (PPE-DE) komissiolle. Barcelonan Eurooppa-neuvoston kokouksen valmistelu.



Virallinen lehti nro 147 E , 20/06/2002 s. 0246 - 0246



KIRJALLINEN KYSYMYS P-0269/02 esittäjä(t): Malcolm Harbour (PPE-DE) komissiolle (1. helmikuuta 2002) Aihe: Barcelonan Eurooppa-neuvoston kokouksen valmistelu Vuonna 2000 kokoontunut Lissabonin Eurooppa-neuvosto pyysi komissiota, neuvostoa ja jäsenvaltioita kutakin toimivaltansa puitteissa toteuttamaan tarvittavat toimet sen varmistamiseksi, että yhteisön hankinnat ja julkiset hankinnat voidaan tehdä sähköisesti vuoteen 2003 mennessä. Uskooko komissio, että tähän tavoitteeseen päästään, ja mitä todisteita sillä on esittää tämän näkemyksen tukemiseksi? Frederik Bolkesteinin komission puolesta antama vastaus (22. helmikuuta 2002) Komissio sitoutui Lissabonin huippukokouksessa 23.24. maaliskuuta 2000 vahvistetun eEurope-aloitteen myötä edistämään sellaisen oikeudellisen kehyksen käyttöönottoa, joka mahdollistaa sähköisen julkisen hankintatoiminnan. Komissio hyväksyi 10. toukokuuta 2000 kaksi ehdotusta direktiiviksi(1), jotka mahdollistavat muun muassa sähköisen julkisen hankintatoiminnan. Niistä käydään parhaillaan keskusteluita neuvostossa ja parlamentissa, joka esitti asiaa koskevat tarkistuksensa ensimmäisessä käsittelyssä 16. tammikuuta 2002. Lisäksi komissio on toteuttanut muita toimia, jotta sähköistä julkista hankintatoimintaa koskeva oikeudellinen kehys saadaan ajoissa valmiiksi: se on hyväksynyt vakiolomakkeiden käyttöä hankintailmoituksissa koskevan direktiivin 2001/78/EY(2) ja ehdotuksen Euroopan parlamentin ja neuvoston asetukseksi yhteisestä hankintasanastosta (CPV)(3). Komissio on tehdyn kaiken voitavansa vuodeksi 2003 asetun tavoitteen saavuttamiseksi. (1) EYVL C 29 E, 30.1.2001. (2) Komission direktiivi 2001/78/EY, annettu 13. syyskuuta 2001, neuvoston direktiivin 93/36/ETY liitteen IV, neuvoston direktiivin 93/37/ETY liitteiden IV, V ja VI, neuvoston direktiivin 92/50/ETY liitteiden III ja IV, sellaisina kuin ne ovat muutettuina direktiivillä 97/52/EY, sekä neuvoston direktiivin 93/38/ETY liitteiden XII-XV, XVII ja XVIII, sellaisena kuin se on muutettuna direktiivillä 98/4/EY, muuttamiseksi (vakiolomakkeiden käyttöä hankintailmoituksissa koskeva direktiivi), EYVL L 285, 29.10.2001. (3) EYVL C 25 E, 29.1.2002.
KIRJALLINEN KYSYMYS E-0031/02 esittäjä(t): Christopher Huhne (ELDR) komissiolle. Hintojen vaihtelu.



Virallinen lehti nro 160 E , 04/07/2002 s. 0169 - 0169



KIRJALLINEN KYSYMYS E-0031/02 esittäjä(t): Christopher Huhne (ELDR) komissiolle (23. tammikuuta 2002) Aihe: Hintojen vaihtelu Komission kertomuksessa Talousuudistus: kertomus yhteisön tuote- ja pääomamarkkinoiden toiminnasta(1) annettiin Euroopan unionia koskevat laskelmat hintavariaatiokertoimesta (välillisen verotuksen sisältävä yksityinen kulutus) vuosilta 19902000 kussakin jäsenvaltiossa. Voisiko komissio toimittaa vastaavat laskelmat euroalueesta? Voisiko komissio toimittaa vastaavat laskelmat myös euroalueen ulkopuolisista jäsenvaltioista? (1) KOM(2001) 736 lopullinen. Frederik Bolkesteinin komission puolesta antama vastaus (18. maaliskuuta 2002) Taulukko 1, jossa esitetään yksityistä loppukulutusta koskevat variaatiokertoimet(1) koko unionin ja talous- ja rahaliittoon EMUun osallistuvien 12 valtion osalta vuosilta 19922000, lähetetään suoraan arvoisalle parlamentin jäsenelle ja parlamentin pääsihteeristölle. Kahdentoista jäsenvaltion variaatiokertoimet on laskettu koko jaksolta, vaikka EMUn kolmas vaihe alkoi vasta 1. tammikuuta 1999 (Kreikan osalta 1. tammikuuta 2001). Hinnat ovat vuodesta 1992 lähentyneet sekä 15:ssä että 12 jäsenvaltiossa. Suurin osa lähentymisestä tapahtui kuitenkin 1990-luvun ensimmäisellä puoliskolla, ja viime vuosina lähentyminen näyttää pysähtyneen. Lähentyminen näyttää olleen hieman voimakkaampaa 15 jäsenvaltiossa kuin 12 jäsenvaltiossa, mutta hintaerot ovat edelleen suuremmat koko unionissa. Nykyisin variaatiokerroin on koko unionin osalta noin 15 prosenttia ja 12 jäsenvaltion osalta noin 12 prosenttia. Taulukko 2, jossa esitetään hintataso kolmessa EMUun osallistumattomassa maassa verrattuna 15 jäsenvaltion keskiarvoon vuonna 1990 alkaneella jaksolla, lähetetään suoraan arvoisalle parlamentin jäsenelle ja parlamentin pääsihteeristölle. Hintojen lähentyminen kohti unionin keskiarvoa on ollut melko voimakasta Tanskassa ja Ruotsissa, mutta Yhdistynyt kuningaskunta on siirtynyt unionin keskiarvon alapuolelta sen yläpuolelle.(2) Voimakas hintojen lähentyminen Tanskassa ja Ruotsissa selittää suurelta osin 15 jäsenvaltiossa tapahtuneen hintojen lähenemisen. (1) Variaatiokerroin mittaa hintatason keskimääräistä vaihtelua keskitason molemmin puolin, ja se on jäsenvaltioiden välisen hintahajonnan mittari. Ecofin-neuvosto on nimennyt kertoimen yhdeksi talousuudistuksen rakenteelliseksi indikaattoriksi, jolla mitataan hintojen lähentymistä. Esimerkiksi variaatiokerroin 0,15 tarkoittaa sitä, että hinnat vaihtelevat keskimäärin ± 15 prosenttia keskitason molemmin puolin. Jos unionin suhteellisten hintatasojen variaatiokerroin pienenee (suurenee) ajan kuluessa, jäsenvaltioiden kansalliset hintatasot lähenevät (etääntyvät). (2) Tässä yhteydessä on otettava huomioon, että vertailun takia hinnat on ilmaistu samassa valuutassa (euroina), ja siksi hintoihin vaikuttavat euron ja euroalueen ulkopuolisten kansallisten valuuttojen väliset valuuttakurssien muutokset.
KIRJALLINEN KYSYMYS E-0216/02 esittäjä(t): Fernando Fernández Martín (PPE-DE) komissiolle. Botswana.



Virallinen lehti nro 160 E , 04/07/2002 s. 0199 - 0199



KIRJALLINEN KYSYMYS E-0216/02 esittäjä(t): Fernando Fernández Martín (PPE-DE) komissiolle (6. helmikuuta 2002) Aihe: Botswana Voiko komissio ilmoittaa, mitä Botswanaa koskevia hankkeita EU:n talousarviosta rahoitettiin 2000? Voiko komissio ilmoittaa, mikä oli Botswanaa koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-0215/02, E-0216/02, E-0217/02,E-0218/02, E-0219/02, E-0220/02, E-0221/02, E-0222/02, E-0223/02,E-0224/02, E-0225/02, E-0226/02, E-0227/02 ja E-0228/02 (25. maaliskuuta 2002) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
—

kukaan ei ymmärrä, mitä velvollisuuksia Paramount Pictures -yhtiöllä on Ciudad de Luz -hanketta kohtaan, joka on vasta alkuvaiheessa eikä todennäköisesti tarvitse tällä hetkellä sille taattua summaa, varsinkin kun takuu on voimassa 31. joulukuuta 2002 saakka;
KIRJALLINEN KYSYMYS E-3635/01 esittäjä(t): Stavros Xarchakos (PPE-DE) neuvostolle. Denktashin hallinnon harjoittama kyproksenturkkilaisten terrorisointi.



Virallinen lehti nro 229 E , 26/09/2002 s. 0041 - 0041



KIRJALLINEN KYSYMYS E-3635/01 esittäjä(t): Stavros Xarchakos (PPE-DE) neuvostolle (11. tammikuuta 2002) Aihe: Denktashin hallinnon harjoittama kyproksenturkkilaisten terrorisointi Kreikan lehdistössä julkaistujen tietojen mukaan Denktashin nukkevaltion opetusministeriö on päättänyt pidättää Nilgun Orhonin, historian opettajan, virantoimituksesta hänen kirjoittamansa, Kyproksen miehitetyssä osassa ilmestyvässä Avrupa-sanomalehdessä julkaistun artikkelin vuoksi. Vedoten sellaisiin lakeihin, joita sovelletaan vain sotilasdiktatuureissa, Denktashin hallinto syytti Orhonia siitä, että hän oli kirjoittanut: Miehitysvaltana Turkki on vienyt kyproksenturkkilaisilta kaikki vapaudet eikä heillä ole sananvaltaa heitä itseään koskevissa kysymyksissä. Hän väitti lisäksi, että vapaus, rauha, demokratia ja parlamentti ovat olemassa Kyproksen pohjoisosassa vain nimellisesti. On syytä panna merkille, että mielenosoitusten aikana, joita kyproksenturkkilaiset opettajat ja ammattiyhdistysaktivistit järjestivät tämän historian opettajan lomauttamista koskevan, opetusministeriön tekemän päätöksen vastustamiseksi, turkkilaisen upseerin johtama Denktashin hallinnon poliisi suoritti pidätyksiä. Poliisin yrittäessä pidättää Orhonia, kun tämä ei mukautunut päätökseen vaan meni kouluunsa jatkaakseen opetustyötä, keskiasteen opettajien ammattiyhdistyksen pääsihteeriä Adan Ersalania, joka yritti auttaa Orhania, lyötiin rautakangella. Mikä on neuvoston kanta Denktashin hallinnon tekemiin fasistisiin päätöksiin? Mitä toimia se aikoo toteuttaa, jotta vastaavat tapahtumat eivät tulevaisuudessa toistuisi? Aikooko se ottaa asian esiin Turkin kanssa, jonka armeija on pitänyt Kyproksen pohjoisosaa miehitysvallan alla 27 vuoden ajan, ja koska? Vastaus (27. kesäkuuta 2002) Neuvosto ei ole käsitellyt Nilgun Orkhonin tapausta. Yleisellä tasolla ja ihmisoikeuksien turvaamisen alalla johdonmukaisesti ottamansa kannan mukaisesti neuvosto muistuttaa kuitenkin arvoisaa parlamentin jäsentä siitä, että ilmaisunvapaus kuuluu vapauksiin, jotka on turvattava, ja kaikki pyrkimykset rajoittaa sitä ovat tuomittavia. Sama kanta toistettiin 16. huhtikuuta 2002 pidetyssä EYTurkki-assosiaationeuvoston kokouksessa, ja todetaan Euroopan ihmisoikeussopimusta koskevassa päätöksessä, joka annettiin 10. toukokuuta 2001 asiassa 25781/94 Kypros vastaan Turkki. Neuvosto haluaa lisäksi muistuttaa vastauksensa yhteydessä Kyproksen tilanteen yleisestä kehityksestä. Kyseisen kehityksen johdosta neuvosto totesi 10. joulukuuta 2001 pitämässään istunnossa olevansa tyytyväinen tapaamisiin, jotka järjestettiin 4. ja 5. joulukuuta 2001 Rauf Denktashin ja Glafkos Cléridèsin välillä, ja piti istunnossaan 28. tammikuuta 2002 varsin rohkaisevana kahden yhteisön välillä alkanutta vuoropuhelua.
KIRJALLINEN KYSYMYS P-3641/01

esittäjä(t): Rosa Miguélez Ramos (PSE) komissiolle

(7. tammikuuta 2002)

Aihe: Yhteisön tuki Argentiinan emigranteille

Argentiinaan muuttaneet yhteisön kansalaiset kärsivät maan vakavasta taloudellisesta ja sosiaalisesta kriisistä. Erityisesti yli 65-vuotiaat, joilla ei ole mahdollisuutta työskennellä, kärsivät nyt säästöjensä ja eläkkeidensä menetyksestä.

Euroopan yhteisö toteuttaa yhteisön rahoitusvälineiden, kuten Euroopan sosiaalirahaston, kautta jäsenvaltioissa asuvien yhteisön kansalaisten tukitoimia sekä hankkeita, joilla pyritään kolmansissa maissa asuvien maahanmuuttajien integroimiseen. Kolmansissa maissa, kuten Argentiinassa, asuvat ja vakavista ongelmista kärsivät emigranttimme kokevat kuitenkin, että heitä ei tueta.

Toteuttaako EU hankkeita Argentiinassa asuvien emigranttiemme hyväksi tai osallistuuko se näiden hankkeiden rahoitukseen?

Olisiko mahdollista toteuttaa yhteisön hanke, jolla pyrittäisiin osoittamaan Euroopan solidaarisuutta Argentiinassa asuville kansalaisillemme? Mistä rahoitusvälineestä kustannukset maksettaisiin ja kuka olisi vastuussa aloitteesta?

Christopher Pattenin komission puolesta antama vastaus

(15. helmikuuta 2002)

Euroopan sosiaalirahaston interventioalue rajoittuu yhteisön alueeseen. Euroopan sosiaalirahaston kaltaista rahoitusvälinettä yhteisön alueen ulkopuolella oleskelevien yhteisön kansalaisten tukemiseksi ei ole olemassa.

Toisaalta unionin ulkopuolisten maiden kanssa (Argentiinan osalta rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa annetun neuvoston asetuksen mukaisesti) toteutettavilla kehitys- ja yhteistyöohjelmilla pyritään toteuttamaan hankkeita asianomaisten unionin ulkopuolisten maiden kehityksen tukemiseksi tai niiden yhteistyön edistämiseksi Euroopan unionin toimielinten kanssa määritetyillä ensisijaisilla toiminnan aloilla. Niitä ei suunnata yksittäisiin lähtömaan perusteella eriteltäviin väestöryhmiin eikä niitä ei voida käyttää tällaisiin tarkoituksiin.

Tällä hetkellä yhteisön sosiaali- tai ulkopolitiikassa ei ole rahoitusvälinettä, josta suunnattaisiin varoja suoraan Argentiinassa oleskelevien eurooppalaisten maahanmuuttajien tukemiseen.
KIRJALLINEN KYSYMYS E-3333/01 esittäjä(t): Joan Colom i Naval (PSE) komissiolle. Andorran ruhtinaskunnassa asuvien yhteisön kansalaisten tulovero.



Virallinen lehti nro 229 E , 26/09/2002 s. 0014 - 0015



KIRJALLINEN KYSYMYS E-3333/01 esittäjä(t): Joan Colom i Naval (PSE) komissiolle (30. marraskuuta 2001) Aihe: Andorran ruhtinaskunnassa asuvien yhteisön kansalaisten tulovero Euroopan unioni ja sen jäsenvaltiot ovat ryhtyneet toimiin rahanpesun ja veronkierron torjumiseksi niin kutsutuissa veroparatiiseissa. Näissä toimissa, joiden tavoitteista kysymyksen esittäjä on täysin samaa mieltä, on jo saavutettu huomattavia tuloksia, mutta ne ovat kuitenkin jo vaatineet ensimmäiset viattomat uhrinsa: Andorrassa asuvat ja työskentelevät yhteisön kansalaiset. Fyysisten henkilöiden tuloveroa koskevien espanjalaisten säännösten viimeaikaisilla muutoksilla on nimittäin tehty loppu entisestä tilanteesta, ja muutokset ovat johtaneet siihen, että niitä espanjalaisia, jotka asuvat vakituisesti Andorran ruhtinaskunnassa, jossa he muodostavat yhteisön kansalaisten suurimman ryhmän, verotetaan liikaa. Ongelma näyttää olevan siinä, että verotuspaikan ja vakinaisen asuinpaikan käsitteet sekoitetaan keskenään. Tätä ei tapahdu muiden jäsenvaltioiden kansalaisten kohdalla. Kaikki tämä johtaa syrjintään yhteisön kansalaisten välillä. Onko komissio tietoinen tästä asiasta? Aikooko komissio säilyttää tällaiset erilaiset verotuskäytännöt edellä mainittujen toimien ja verotuksen yhdenmukaistamisen yhteydessä? Ottaako komissio huomioon näiden kansalaisten oikeutetut edut, koska heillä ei ole mitään tekemistä rikollisen toiminnan kanssa? Aikooko komissio tehdä asiaa koskevan lainsäädäntöehdotuksen? Frederik Bolkesteinin komission puolesta antama vastaus (18. tammikuuta 2002) Arvoisan parlamentin jäsenen esille ottama kysymys koskee yksityishenkilöiden tuloverotusta koskevan uudistuksen mukanaan tuomien vuonna 1999 voimaantulleiden säännösten soveltamista. Uusien säännösten perusteella näyttää siltä, että Espanjan kansalainen, jonka verotuksellisen asuinpaikan katsotaan ensin olevan Espanjassa ja joka sittemmin vaihtaa asuinpaikkansa veroparatiisiin, on muutoksen jälkeen sen vuoden ajan, jolloin asuinpaikka vaihtuu, sekä muuttovuotta seuraavat neljä vuotta Espanjan verotuksen alainen kaikkialla maailmassa saamiensa tulojen osalta. Andorran ruhtinaskunta katsotaan Espanjan lain mukaan veroparatiisiksi. Komissio korostaa, että koko yhteisöä koskevan yhdenmukaistetun säännöstön puuttuessa tuloverotus on pääasiallisesti yksinomaan jäsenvaltioiden toimivaltaan kuuluva kysymys, jota koskevan sääntelyn on kuitenkin oltava yhdenmukainen perustamissopimuksen keskeisten periaatteiden, erityisesti kansalaisuuden perusteella tapahtuvan syrjinnän kiellon kanssa. Perustamissopimukset eivät kuitenkaan kata niitä tapauksia, joissa jäsenvaltion kansalainen muuttaa Andorraan, joka ei ole unionin jäsenvaltio. Näin ollen yhteisön lainsäädäntöä ei sovelleta kyseisiin tapauksiin, ja Espanja on toimivaltainen säätämään Andorraan muuttaviin kansalaisiinsa sovellettavia säännöksiä, jotka mahdollisesti tuovat mukanaan eroavaisuuksia yhteisön kansalaisten välisessä kohtelussa.
KIRJALLINEN KYSYMYS E-3537/01 esittäjä(t): Concepció Ferrer (PPE-DE) komissiolle. Sardellin kalastus.



Virallinen lehti nro 205 E , 29/08/2002 s. 0039 - 0039



KIRJALLINEN KYSYMYS E-3537/01 esittäjä(t): Concepció Ferrer (PPE-DE) komissiolle (8. tammikuuta 2002) Aihe: Sardellin kalastus Lioninlahden alueen sardellikannan biomassaa koskevat tutkimukset ovat peräisin 90-luvun ensimmäiseltä puoliskolta, joten niiden johtopäätökset voivat olla jo vanhentuneita. Onko komissiolla käytettävissään viimeaikaista tietoa Lioninlahden sardellikannan biomassasta ja mahdollisesta sardellin liikakalastuksesta kyseisellä alueella? Franz Fischlerin komission puolesta antama vastaus (29. tammikuuta 2002) Komission käytettävissä olevat tiedot kalakantojen tilasta perustuvat tieteellisen neuvoa-antavan komitean ja sen alaisuuteen kuuluvien elinten sekä Välimeren yleisen kalastuskomission (GFCM) tekemään työhön. Pienten pelagisten lajien työryhmä (Kavala, Kreikka, 27.30. maaliskuuta 2001) totesi Ranskan merentutkimuslaitoksen laboratorioiden (Ifremer) tutkimusten perusteella, että sardellikanta on Lioninlahdella kohtuullisesti hyödynnetty ja että sen biomassa on viime vuosina ollut lisääntymään päin.
KIRJALLINEN KYSYMYS E-3584/01 esittäjä(t): Anna Karamanou (PSE) neuvostolle. Työssäkäyvien naisten pukeutumissäännöt Turkissa.



Virallinen lehti nro 205 E , 29/08/2002 s. 0046 - 0046



KIRJALLINEN KYSYMYS E-3584/01 esittäjä(t): Anna Karamanou (PSE) neuvostolle (9. tammikuuta 2002) Aihe: Työssäkäyvien naisten pukeutumissäännöt Turkissa Joulukuun 7. päivänä 2001 ammattiyhdistys kehotti naispuolisia julkishallinnon virkamiehiä tulemaan työpaikalleen housuihin pukeutuneina vastalauseena vuonna 1982 voimaan tulleelle lainsäädännölle, joka kieltää julkishallinnon palveluksessa työskenteleviä naisia käyttämästä housuja työpaikallaan. Tämä kehotus sai valtavaa vastakaikua naispuolisten julkishallinnon virkamiesten keskuudessa. Protestin aikana ilmeni ongelmia Izmirissä, missä esimiehet estivät housuihin pukeutuneita naisia pääsemästä työhuoneisiinsa. Mihin toimiin neuvosto aikoo ryhtyä liittymistä valmistelevan menettelyn puitteissa, jotta Turkki velvoitettaisiin tarkistamaan vanhanaikaista lainsäädäntöään ja nykyaikaistamaan aikansa eläneitä asenteita, mukautumaan yhteisön säännöstöön ja kunnioittamaan ihmisoikeuksia sekä naisten demokraattisia vapauksia? Vastaus (13. toukokuuta 2002) Perusvapauksien ja ihmisoikeuksien turvaaminen ilman muun muassa sukupuoleen perustuvaa syrjintää tai erottelua on yksi Turkin liittymiskumppanuuden ensisijaisista keskipitkän aikavälin tavoitteista. Turkissa hyväksyttiin tammikuun puolessavälissä uudistus, jonka pohjalta siviilioikeudessa säädetään selkeästi miesten ja naisten tasa-arvosta. Neuvosto aikoo liittymiskumppanuuden täytäntöönpanon seurannassa valvoa, että uudet säädökset pannaan täytäntöön syrjimättömyysperiaatetta noudattaen.